**«Қазақстан Республикасы Президентінің жанындағы**

**Мемлекеттік басқару академиясы» РМҚК**

**сыбайлас жемқорлық тәуекелдерін ішкі талдау нәтижелері бойынша**

**ТАЛДАМАЛЫҚ АНЫҚТАМА**

**Астана қаласы 2024 жылғы 8 қазан**

«Сыбайлас жемқорлыққа қарсы іс-қимыл туралы» Қазақстан Республикасы Заңының 8-бабының 5-тармағына, «Сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы» ҚР Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығына сәйкес және «Қазақстан Республикасы Президентінің жанындағы Мемлекеттік басқару академиясы» РМҚК ректорының 2024 жылғы 19 тамыздағы № 524 бұйрығы негізінде жұмыс тобы сыбайлас жемқорлық тәуекелдеріне ішкі талдау жүргізді.

Сыбайлас жемқорлық тәуекелдеріне ішкі талдау Қазақстан Республикасы Сыбайлас жемқорлыққа қарсы іс-қимыл агенттігі Төрағасының 2021 жылғы 7 сәуірдегі бұйрығымен бекітілген, Сыбайлас жемқорлық тәуекелдеріне ішкі талдау жүргізу жөніндегі әдістемелік ұсынымдарға сәйкес жүргізілді.

**Сыбайлас жемқорлық тәуекелдерін ішкі талдау қызметін жүзеге асыратын ұйымның атауы** – «Қазақстан Республикасы Президентінің жанындағы Мемлекеттік басқару академиясы» республикалық мемлекеттік қазыналық кәсіпорны (бұдан әрі – Академия).

Сыбайлас жемқорлық тәуекелдерін ішкі талдауды Академия ректорының 2024 жылғы 19 тамыздағы № 524 бұйрығымен бекітілген жұмыс тобы келесі құрамда жүргізді:

|  |  |  |
| --- | --- | --- |
| Әбіл Ерлан Қуанышұлы | - | ректор, жұмыс тобының жетекшісі; |
| Бекіш Ұлан Абдилкаилұлы | - | корпоративтік және қаржылық қызмет жөніндегі вице-ректор, жұмыс тобының мүшесі;  |
| Қадырова Маргарита Болегеновна | - | академиялық қызмет жөніндегі вице-ректор, жұмыс тобының мүшесі; |
| Масалимова Алия Рмгазиновна | - | ғылыми қызмет жөніндегі вице-ректор, жұмыс тобының мүшесі; |
| Оракбаева Салтанат Шохановна Мусабеков Бакытжан Бекжанович | - | Бас сарапшы – комплаенс офицердің міндетін атқарушы, Заң және құжаттамалық қамтамасыз ету бөлімінің бас инспекторы, жұмыс тобының жұмысын үйлестіруші Заң және құжаттамалық қамтамасыз ету бөлімінің басшысы, жұмыс тобының мүшесі; |
| Тұрсынғазы Дария Тұрсынғазықызы | - | Бас бухгалтер, Қаржы қызметінің басшысы, жұмыс тобының мүшесі; |
| Пардабеков Диас Анатольевич | - | Бюрократиядан арылту, сыбайлас жемқорлыққа қарсы саясат және этика секторының меңгерушісі, жұмыс тобының мүшесі; |
| Джунусбекова Гүлсара Аширбаевна  | - | Білім беру саясаты орталығының басшысы, жұмыс тобының мүшесі; |
| Алшынбаева Алмагуль Умирбаевна | - | Персоналды басқару орталығының басшысы, жұмыс тобының мүшесі; |
| Амантай Қуаныш Мырзабекұлы | - | Мемлекеттік сатып алу бөлімінің басшысы, жұмыс тобының мүшесі. |

**Сыбайлас жемқорлық тәуекелдерін ішкі талдау объектісі қызметінің талданатын кезеңі:** 2023 жылғы 01 тамыздан 2024 жылғы 31 тамызға дейін.

**Сыбайлас жемқорлық тәуекелдерін ішкі талдау жүргізу мерзімі:** 2024 жылғы 02 қыркүйектен 11 қазанға дейін.

**Сыбайлас жемқорлық тәуекелдерін ішкі талдау келесі бағыттар бойынша жүргізілді:**

1) нормативтік құқықтық актілерде сыбайлас жемқорлық тәуекелдерін анықтау;

2) ұйымдық-басқару қызметіндегі сыбайлас жемқорлық тәуекелдерін анықтау.

**1. Нормативтік құқықтық актілердегі сыбайлас жемқорлық тәуекелдерін анықтау**

Академия өз қызметінде Қазақстан Республикасының Конституциясын, Қазақстан Республикасының «Білім туралы», «Ғылым туралы», «Мемлекеттік мүлік туралы», «Мемлекеттік сатып алу туралы» Заңдарын, Қазақстан Республикасының Президенті мен Үкіметінің актілерін, Қазақстан Республикасы Қаржы министрлігі Мемлекеттік мүлік және жекешелендіру комитеті Төрағасының м.а. бұйрығымен бекітілген өзге де нормативтік-құқықтық актілер мен Жарғыны, сондай-ақ Академияның ішкі нормативтік құжаттарын (нұсқаулықтар, ережелер, қағидалар және т. б.) басшылыққа алады.

Ішкі талдау жүргізу барысында Академия мен оның филиалдарының қызметіне қатысты нормативтік-құқықтық актілер, есептер және т.б. қаралды және зерделенді.

Академия қызметінің негізгі түрлерінің бірі жоғары оқу орнынан кейінгі білім берудің білім беру бағдарламалары (магистратура, докторантура) бойынша білім беру қызметтерін көрсету болып табылатынын атап өткен жөн. Осыған байланысты ректордың 2024 жылғы 20 наурыздағы № 179 бұйрығымен бекітілген Академияға оқуға қабылдау қағидалары (бұдан әрі – Оқуға қабылдау қағидалары) зерттелді.

Оқуға қабылдау қағидаларында бюджеттік бағдарламалардың әкімшісі – Қазақстан Республикасы Мемлекеттік қызмет істері агенттігімен, мемлекеттік білім беру тапсырысы шеңберінде де, сондай-ақ жеке және заңды тұлғалардың қаражаты немесе Қазақстан Республикасының заңнамасында тыйым салынбаған өзге де қаржыландыру көздері есебінен де оқуға қабылдау рәсімдері айқындалады.

Оқуға қабылдау қағидаларын зерделеу кезінде құжаттарды қабылдауды ұйымдастыру, конкурстық іріктеу және Академияға оқуға қабылдау үшін жыл сайын Оқуға қабылдау және Конкурстық комиссиялар құрылатыны атап өтілді, олардың құрамы Академия ректорының бұйрығымен бекітіледі. Оқуға қабылдаудың ашықтығын қамтамасыз ету үшін комиссиялардың құрамына Қазақстан Республикасы Президенті Әкімшілігінің, Қазақстан Республикасы Мемлекеттік қызмет істері агенттігінің өкілдері, Қазақстан Республикасы Парламентінің және қалалар мен облыстар мәслихаттарының депутаттары, қоғам қайраткерлері, мемлекеттік органдардың, квазимемлекеттік және үкіметтік емес ұйымдардың, ұлттық және халықаралық компаниялардың, жоғары оқу орындары мен ғылыми-зерттеу мекемелерінің өкілдері, Академия қызметкерлері, сондай-ақ халықаралық сарапшылар енгізіледі.

Оқуға қабылдау қағидаларында құжаттарды қабылдау тәртібі және Академияға оқуға түсетін үміткерлерге қойылатын негізгі талаптар тізбесі бекітілген.

Конкурстық іріктеу кезеңдерін өткізу тәртібі магистратура мен докторантураның білім беру бағдарламалары бойынша конкурстық іріктеу кезеңдерін өткізу технологиясына сәйкес жүзеге асырылады.

Академияға оқуға қабылдаудың барлық кезеңдері қабылдау қағидаларымен регламенттелген, жалпыға қолжетімді ақпараттық жүйелерде және Академия сайтында «Оқуға түсу» бөлімінде орналастырылған.

Академияның қолданыстағы заңнамасы мен ішкі құжаттарындағы өзгерістерді назарға ала отырып, Оқуға қабылдау қағидаларына қажеттілігіне қарай өзгерістер мен толықтырулар енгізіледі.

Сонымен қатар Академия қызметінің негізгі түрлерінің бірі қосымша білім берудің білім беру бағдарламалары бойынша білім беру қызметтерін көрсету болып табылады, олар – біліктілікті арттыру және қайта даярлау, мемлекеттік қызметшілердің құзыреттілік деңгейін арттыру және өзін-өзі дамыту үшін жеке және командалық коучингтік сессиялар. Осыған байланысты Академия ректорының 2024 жылғы 14 наурыздағы № 154 бұйрығымен бекітілген, Қазақстан Республикасының мемлекеттік қызметшілері мен өзге де тұлғаларының біліктілігін арттыру курстары мен семинарларын әзірлеу және ұйымдастыру қағидалары (бұдан әрі – Қағидалар) зерделенді.

Қағидалар қосымша білім берудің білім беру бағдарламаларын іске асыруға бағытталған (мемлекеттік қызметшілерді, дипломатиялық қызмет персоналын, құқық қорғау органдары қызметкерлерін, әскери қызметшілерді, азаматтық қызметшілерді, мемлекеттік мекемелердің, кәсіпорындардың, мемлекет қатысатын заңды тұлғалардың, сондай-ақ мемлекеттік мекемелермен өзара іс-қимыл жасайтын тұлғаларды қайта даярлауды және олардың біліктілігін арттыруды жүзеге асыру).

Қағидалар негізгі ережелерді анықтайды:

- мемлекеттік қызметшілердің біліктілігін арттыру курстары мен семинарларының жоспар-кестесін (бұдан әрі – Жоспар-кесте) және мемлекеттік қызметшілерді қайта даярлау курстарының күнтізбесін және шарттық негізде мемлекеттік қызметшілер мен өзге де адамдардың біліктілігін арттыру семинарларын әзірлеу;

- қайта даярлау курстарының пәндері бойынша оқу жоспарлары мен оқу бағдарламаларын әзірлеу;

- қайта даярлау курстары мен семинарларды өткізуге тартылатын тренерлерді іріктеу;

- мемлекеттік қызметшілер мен өзге де адамдар арасынан тыңдаушылар контингентін қалыптастыру;

- оқу процесін ұйымдастыру және т.б.

Қағидаларға сәйкес, отандық тренерлерді іріктеуге конкурс өткізу туралы хабарландыру бағдарламалардың жоспар-кестесі мен күнтізбесі бекітілгеннен кейін Академияның ресми ресурстарында, әлеуметтік парақшаларында орналастырылады. Конкурсқа қатысу үшін үміткерлер белгілі бір ережелерге сәйкес келуі керек. Отандық тренерлерді іріктеу үшін кемінде 5 адамнан тұратын конкурстық комиссия құрылады. Конкурс қорытындысы бойынша конкурстық комиссия мүшелерінің электрондық дауыс беру нәтижелері негізінде шешім қабылданады.

Шетелдік тренерлерді іріктеуге конкурс өткізу туралы хабарландыру Академияның ресми ресурстарында және әлеуметтік желілердегі парақшаларында орналастырылады, сондай-ақ кандидаттардың электрондық мекенжайларына жіберіледі. Академияда шетелдік тренерлерді іріктеу рәсімін шетелдік тренерлерді іріктеу жөніндегі арнайы құрылған комиссия жүзеге асырады. Тренерлердің кандидатуралары белгілі бір ережелерге, критерийлерге сәйкес келуі керек. Семинарды өткізу үшін тренерлікке таңдалған кандидатура бойынша шешімді, сондай-ақ оның гонорарының мөлшерін (бюджетпен бекітілген сома шеңберінде) Комиссия көпшілік дауыспен қабылдайды және хаттамамен ресімдейді.

Тыңдаушылар тобын қалыптастыру мемлекеттік органдардың сұрату және сауалнама-өтінімдері негізінде жүзеге асырылады.

Осылайша, Академияға оқуға қабылдау қағидаларында және мемлекеттік қызметшілер мен өзге де адамдардың біліктілігін арттыру курстары мен семинарларын әзірлеу және ұйымдастыру қағидаларында заңсыз пайда алу мақсатында өкілеттіктерді лауазымдық өз бетінше айқындау құзыретін регламенттейтін ережелер жоқ, сондай-ақ Академияның лауазымды адамының Академияға оқуға қабылдау барысына не қайта даярлау және біліктілікті арттыру курстарын ұйымдастыруға ықпал етуін қамтамасыз ететін процестік тәртіп жоқ.

Сонымен қатар ұйымдастыру және қаржылық қызмет, сыбайлас жемқорлыққа қарсы заңнама нормаларын сақтау, кадрлық іс жүргізу, мемлекеттік сатып алуды жүзеге асыру және т.б. мәселелерді қозғайтын Академияның ішкі нормативтік құжаттары зерттелді.

Ішкі нормативтік құжаттардың Академия мен оның филиалдарының қызметін реттейтін құқықтық актілердің нормалары мен ережелеріне сәйкестігіне талдау нәтижелері бойынша Академияда сыбайлас жемқорлық тәуекелдерін тудыратын қарама-қайшы нормалардың жоқтығын атап өту қажет.

Сыбайлас жемқорлыққа қарсы іс-қимыл жөніндегі шараларды күшейту мақсатында Академияның кадрлық іс жүргізу құжаттарында (ережелер, лауазымдық нұсқаулықтар) сыбайлас жемқорлыққа қарсы заңнаманы сақтау жөніндегі нормалар бар, оған сәйкес қызметкерлер өз қызметі процесінде Қазақстан Республикасының әкімшілік, қылмыстық, азаматтық заңнамасы шеңберінде жасалған құқық бұзушылықтар үшін жауапты болады.

**2. Ұйымдастыру-басқару қызметіндегі сыбайлас жемқорлық тәуекелдерін анықтау.**

Академия жедел басқару құқығындағы мемлекеттік кәсіпорынның ұйымдық-құқықтық нысанындағы заңды тұлға болып табылады.

Академияның құрылтайшысы Қазақстан Республикасының Үкіметі болып табылады.

Академияны басқаруды жүзеге асыратын орган Қазақстан Республикасы Мемлекеттік қызмет істері агенттігі болып табылады.

Жарғыға сәйкес Академия қызметінің мәні жоғары оқу орнынан кейінгі, қосымша білім беру, ғылыми зерттеулер саласындағы қызметті жүзеге асыру болып табылады.

Академия қызметінің мақсаты жоғары оқу орнынан кейінгі және қосымша білім берудің білім беру оқу бағдарламаларын іске асыру, мемлекеттік басқару мен сыбайлас жемқорлыққа қарсы іс-қимылдың әдіснамалық және ғылыми базасын құру, этносаралық және конфессияаралық қатынастар мәселелері бойынша оқыту және зерделеу, сондай-ақ мемлекеттік басқаруда жобалық менеджментті дамыту және енгізу болып табылады.

1) Персоналды басқару.

Қазақстан Республикасы Еңбек кодексінің 21-бабының 1-тармағына сәйкес, Қазақстан Республикасының заңдарында белгіленген жағдайларды қоспағанда, жұмыскер мен жұмыс беруші арасында Кодекске сәйкес жасалатын еңбек шарты негізінде еңбек қатынастары туындайды.

Жұмысқа қабылдау Қазақстан Республикасының Еңбек кодексіне сәйкес жүзеге асырылады.

Персоналды басқару орталығы (бұдан әрі – ПБО) жұмысқа қабылдау кезінде жеке іс қалыптастырады, оған Қазақстан Республикасы Еңбек кодексінің 32-бабына сәйкес өмірбаяндық және әлеуметтік сипаттағы, еңбек қызметі, арнайы тексеру деректері және басқа да мәліметтер қоса тіркеледі.

2024 жылдың 31 тамызында Академияның штат саны 291 бірлікті құрады. Оның ішінде негізгі персонал – 173 (59,5%), әкімшілік персонал – 75 (25,8%), қосалқы персонал – 43 (14,7%).

2023 жылғы 1 тамыздан бастап 2024 жылғы 31 тамызға дейінгі кезеңде мынадай себептермен еңбек шарттары бұзылды (профессор-оқытушылар құрамын қоса алғанда):

- ҚР ЕК 49-бабы 5) тармақшасына сәйкес қызметкердің бастамасы бойынша 83 қызметкермен;

- ҚР ЕК 49-бабы 2) тармақшасына сәйкес шарт мерзімінің өтуіне байланысты 86 қызметкермен;

- ҚР ЕК 51-бабы 4) тармақшасына сәйкес негізгі қызметкердің жұмысқа шығуына байланысты 2 қызметкермен.

Бұған қоса Академияның құрылымы мен штат санының өзгеруіне байланысты қысқартуға байланысты 2 қызметкер жұмыстан шығарылды.

Сонымен бірге аталған кезеңде Академияға 200 қызметкер (профессор-оқытушылар құрамын қоса алғанда) жұмысқа қабылданды.

Қызметкерлермен жасалған еңбек шарттарында лауазымдық міндеттерін атқару кезінде белгілі болған қызметтік, мемлекеттік, коммерциялық және заңнамада белгіленген өзге де құпияны құрайтын мәліметтерді таратпау туралы талаптар көзделген.

Еңбек тәртібін нығайту және қызметкерлердің жауапкершілігін арттыру мақсатында Академияда ректордың 2022 жылғы 9 наурыздағы № 132 бұйрығымен бекітілген, Тәртіптік комиссия өз қызметін тұрақты негізде жүзеге асырады.

Теріс себептер бойынша, сыбайлас жемқорлық құқық бұзушылықтар, тәртіптік теріс қылықтар жасағаны үшін жұмыстан босату фактілері анықталған жоқ.

Табыстылық көрсеткішінің төмендігіне байланысты Академияның кейбір филиалдарында 13 бірлік қысқартылды.

2) Мүдделер қақтығысын реттеу.

Мүдделер қақтығысының алдын алу және шешу сыбайлас жемқорлыққа қарсы іс-қимыл жүйесіндегі шаралардың бірі болып табылады.

Академия қызметкерлері «Ссыбайлас жемқорлыққа қарсы іс-қимыл туралы» Қазақстан Республикасының Заңына сәйкес, Академия басшылығына және (немесе) құқық қорғау органдарына өздеріне белгілі болған сыбайлас жемқорлық құқық бұзушылық жағдайлары туралы дереу хабарлауға, сондай-ақ мүдделер қақтығысын болғызбау және реттеу жөнінде шаралар қолдануға, туындаған мүдделер қақтығысы туралы немесе оның туындау мүмкіндігі туралы, бұл туралы білген бойда, тікелей басшыны жазбаша нысанда хабардар етуге міндетті.

Академияның басшылық құрамы арасында жақын туыстарының, жұбайлары мен жекжаттарының бірлесіп қызмет (жұмыс) істеу фактілері анықталған жоқ. Мүдделер қақтығысының туындау мәселесі Академия басшылығының қатаң бақылауында екендігі атап өтілді. Персоналды басқарумен байланысты сыбайлас жемқорлық тәуекелдері туралы ақпарат түскен жоқ.

Қарастырылып отырған кезеңде жеке және заңды тұлғалардан сыбайлас жемқорлық сипатындағы жол берілген бұзушылықтар және Академия қызметінің бағыттары бойынша рәсімдерді ұйымдастырудың белгіленген тәртібі мен қағидаларын бұза отырып шешім қабылдау фактілері бойынша өтініштер келіп түскен жоқ

Мүдделер қақтығысына байланысты сыбайлас жемқорлық тәуекелдері анықталған жоқ.

Талдау үшін қамтылған кезең ішінде:

- Академия қызметкерлерінің сыбайлас жемқорлық құқық бұзушылық фактілері, оның ішінде әкімшілік және қылмыстық құқық бұзушылық фактілері анықталған жоқ;

- жақын туыстарының, жұбайлары мен жекжаттарының бірлесіп қызмет (жұмыс) істеу фактілері анықталған жоқ;

- мүліктік және мүліктік емес игіліктер мен артықшылықтарды алу немесе алып қою мақсатында ресми таратуға жатпайтын қызметтік және өзге де ақпаратты пайдалану фактілері анықталған жоқ;

- егер мұндай іс-әрекеттер қызметтік өкілеттікке кіретін болса, оларды ұсынған адамдардың пайдасына материалдық сыйақы, сыйлықтар немесе іс-әрекеттер (әрекетсіздік) үшін көрсетілетін қызметтерді қабылдау фактілері анықталған жоқ.

3) Жеке және заңды тұлғалармен шарттар жасасу.

Талдау барысында тауарларды, жұмыстар мен көрсетілетін қызметтерді мемлекеттік сатып алу жөніндегі жұмыстарды ұйымдастыру, сондай-ақ өткізу тәсілдері, Академияның мемлекеттік сатып алуды өткізу тауарлары мен қызметтерінің нарықтық құнына сәйкестігізерттелді.

Академия мемлекеттік сатып алуды «Мемлекеттік сатып алу туралы» Қазақстан Республикасының Заңы негізінде, бекітілген жоспарға сәйкес веб-портал арқылы жүргізеді.

Академияның ұйымдық құрылымына сәйкес мемлекеттік сатып алу функцияларын, жеке және заңды тұлғалармен шарттар жасасуды Мемлекеттік сатып алу бөлімі жүзеге асырады, ол өз қызметін қолданыстағы заңнама талаптарын, сондай-ақ Академияның ішкі нормативтік құжаттарын басшылыққа ала отырып жүзеге асырады.

Мемлекеттік сатып алуды өткізу кезінде баға ұсыныстарын сұрату, ашық конкурс, бір көзден алдын ала біліктілік іріктеу арқылы конкурс, электрондық дүкен және т.б. сияқты бәсекелестік тәсілдер пайдаланылады.

01.08.2023 ж. – 31.08.2024 ж. аралығында Академия келесідей тәсілмен сатып алулар жүргізді:

- ашық конкурс – 81;

- баға ұсыныстарын сұрату – 851;

- бір көзден – 139;

- электрондық дүкен – 207;

- өткізілмеген сатып алулар бойынша бір көзден – 235.

Өнім берушілер жасалған мемлекеттік сатып алу шарттары бойынша шарттық міндеттемелерді бұзған жағдайларда Академия (заңнамада белгіленген мерзімде) Өнім берушіні мемлекеттік сатып алуға жосықсыз қатысушы деп тану және тұрақсыздық айыбын өндіріп алу туралы сотқа уақытылы жүгінеді.

Шарттарды талдау нәтижесінде міндеттемелерді орындау бөлігінде бұзушылық фактілері анықталған жоқ.

4) Академия мемлекеттік қызметтерді көрсетпейді.

5) Академияда рұқсат беру және бақылау-тексеру функциялары жоқ.

6) өтініштермен жұмыс.

2023 жылғы 1 тамыздан бастап 2024 жылғы 31 тамызға дейінгі кезеңде Е-otinish порталы – Азаматтардың барлық өтініштерін қабылдау мен өңдеудің бірыңғай платформасы бойынша 153 өтініш келіп түсті. Оның 20%-ы жатақхана мәселелері бойынша, 20%-ы мемлекеттік қызметті өткеруге қатысты түсіндіру мәселелері бойынша, 60%-ы магистратура мәселелері бойынша және 5%-ы коммерциялық ұсыныстар.

**Жалпы ұсынымдар:**

1. Академияның мүдделі құрылымдық бөлімшелері сыбайлас жемқорлыққа қарсы заңнамаға сәйкестендіру мақсатында осы Талдамалық анықтамада көрсетілген ақпарат пен ұсынымдарды жұмысқа қабылдасын.

2. Персоналды басқару орталығы жұмысқа орналастырылатын адамнан (атқаратын лауазымына қарамастан) сыбайлас жемқорлық құқық бұзушылық жасағаны туралы мәлімет беруін талап ету бойынша жұмысты жалғастырсын.

3. Академия қызметкерлері арасында жүйелі негізде сыбайлас жемқорлықтың алдын алу бойынша профилактикалық және түсіндіру іс-шаралары жүргізілсін.

4. Жоспарлы негізде сыбайлас жемқорлық көріністерінің алғышарттарын уақытылы анықтау және оларды болдырмау үшін Академияның құрылымдық бөлімшелері мен филиалдарында сыбайлас жемқорлық тәуекелдеріне ішкі талдау жүргізілсін.

**Жұмыс тобының жетекшісі**

Ректор Е.Қ. Әбіл

**Жұмыс тобының мүшелері:**

Корпоративтік және қаржылық

қызмет жөніндегі вице-ректор Ұ.А. Бекіш

Академиялық қызмет жөніндегі вице ректор М.Б. Кадырова

Ғылыми қызмет жөніндегі вице ректор А.Р. Масалимова

Заң және құжаттамалық қамтамасыз ету

бөлімінің басшысы Б.Б. Мусабеков

Бас бухгалтер, Қаржы қызметінің басшысы Д.Т. Тұрсынғазы

Бюрократиядан арылту, сыбайлас жемқорлыққа

қарсы саясат және этика секторының меңгерушісі,

жұмыс тобының мүшесі Д.А. Пардабеков

Білім беру саясаты орталығының басшысы Г.А. Джунусбекова

Персоналды басқару орталығының басшысы А.У. Алшынбаева

Мемлекеттік сатып алу бөлімінің басшысы Қ.М. Амантай

**Жұмыс тобының үйлестірушісі**

Бас сарапшы – комплаенс офицердің

міндетін атқарушы С.Ш. Оракбаева